ประกาศคณะกรรมการกํากับตลาดทุนที่ ทจ. 28/2554เรื่อง ข้อกําหนดเกี่ยวกับการรายงานการได้มาหรือ จําหน่ายหลักทรัพย์ (ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 246 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กันยายน พ.ศ. 2554 เป็นต้นไป ข้อ ๒ ในประกาศนี้"กิจการ" หมายความว่า บริษัทที่มีหุ้นจดทะเบียนในตลาดหลักทรัพย์ซึ่งมีลักษณะใดลักษณะหนึ่งดังต่อไปนี้(1) บริษัทที่จัดตั้งขึ้นตามกฎหมายไทย(2) บริษัทที่จัดตั้งขึ้นตามกฎหมายต่างประเทศที่มีลักษณะใดลักษณะหนึ่งดังนี้ (ก) บริษัทที่เสนอขายหุ้นที่ออกใหม่ต่อประชาชนเป็นการทั่วไปครั้งแรก (initial public offering) เพื่อการจดทะเบียนหุ้นนั้นเป็นหลักทรัพย์จดทะเบียนในตลาดหลักทรัพย์ โดยบริษัทดังกล่าวไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ทั้งนี้ ในกรณีที่บริษัทเสนอขายหุ้นที่ออกใหม่เป็นครั้งแรกในหลายประเทศ ให้หมายความถึงเฉพาะบริษัทที่แสดงเจตนาผูกพันว่าจะปฏิบัติตามหลักเกณฑ์ของตลาดหลักทรัพย์หรือสํานักงานเป็นหลัก (ข) บริษัทที่มีหุ้นจดทะเบียนในตลาดหลักทรัพย์และไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ"หลักทรัพย์" หมายความว่า หุ้นที่ออกโดยกิจการ หรือหลักทรัพย์แปลงสภาพ "หลักทรัพย์แปลงสภาพ" หมายความว่า หลักทรัพย์ที่อาจแปลงสภาพแห่งสิทธิหรือส่งมอบการใช้สิทธิเป็นหุ้นที่ออกโดยกิจการ ไม่ว่าหลักทรัพย์แปลงสภาพดังกล่าวจะออกโดยกิจการหรือโดยบุคคลอื่น เช่น ใบสําคัญแสดงสิทธิที่จะซื้อหุ้น ใบแสดงสิทธิในการซื้อหุ้นเพิ่มทุนที่โอนสิทธิได้ หุ้นกู้แปลงสภาพ "บุคคลที่กระทําการร่วมกัน" (concert party) หมายความว่า บุคคลที่กระทําการโดยมีเจตนาร่วมกันในการใช้สิทธิออกเสียงของตนและบุคคลอื่นไปในทางเดียวกัน หรือให้บุคคลอื่นใช้สิทธิออกเสียงของตนเพื่อควบคุมสิทธิออกเสียงหรือควบคุมกิจการร่วมกัน และบุคคลนั้นมีความสัมพันธ์หรือมีพฤติกรรมร่วมกับบุคคลอื่น ในลักษณะตามที่กําหนดไว้ในประกาศคณะกรรมการกํากับตลาดทุนว่าด้วยกําหนดลักษณะความสัมพันธ์หรือพฤติกรรมที่เข้าลักษณะเป็นการกระทําร่วมกับบุคคลอื่น และการปฏิบัติการตามมาตรา 246 และมาตรา 247"การขายชอร์ต" หมายความว่า การขายหลักทรัพย์ที่ต้องยืมหลักทรัพย์มาเพื่อส่งมอบ"ตลาดหลักทรัพย์" หมายความว่า ตลาดหลักทรัพย์แห่งประเทศไทย ข้อ ๓ การรายงานการได้มาหรือจําหน่ายหลักทรัพย์ของกิจการตามมาตรา 246 ให้เป็นดังนี้(1) หน้าที่รายงานการได้มาหรือจําหน่ายหลักทรัพย์ของกิจการ ให้เป็นไปตามหมวด 1(2) กรณีที่ได้รับยกเว้นหน้าที่รายงานการได้มาหรือจําหน่ายหลักทรัพย์ของกิจการให้เป็นไปตามหมวด 2(3) หลักเกณฑ์การรายงานการได้มาหรือจําหน่ายหลักทรัพย์ของกิจการ ให้เป็นไปตามหมวด 3หมวด ๑ หน้าที่รายงานการได้มาหรือจําหน่ายหลักทรัพย์ของกิจการ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ การมีหน้าที่รายงานการได้มาหรือจําหน่ายหลักทรัพย์ของกิจการตามมาตรา 246 ให้เกิดขึ้นเมื่อบุคคลใดกระทําการอย่างหนึ่งอย่างใดดังต่อไปนี้ อันเป็นผลให้ผลรวมการถือหลักทรัพย์ของกลุ่มตามข้อ 5 ถึงหรือข้ามจุดที่ต้องรายงานตามข้อ 6(1) ได้มาหรือจําหน่ายหลักทรัพย์โดยตนเอง(2) กระทําการใดที่ทําให้ได้มาซึ่งนิติบุคคลตามมาตรา 258 หรือทําให้การเป็นบุคคลตามมาตรา 258 ของนิติบุคคลนั้นสิ้นสุดลง(3) กระทําการใดที่ทําให้ได้มาหรือสิ้นสุดความเป็นบุคคลที่กระทําการร่วมกัน (concert party) ข้อ ๕ ในการพิจารณาผลรวมการถือหลักทรัพย์ของกลุ่ม ให้นับรวมจํานวนหลักทรัพย์ที่ถือโดยบุคคลที่ได้มาหรือจําหน่ายหลักทรัพย์ และจํานวนหลักทรัพย์ที่ถือโดยบุคคลดังต่อไปนี้(1) บุคคลตามมาตรา 258 ของบุคคลที่ได้มาหรือจําหน่ายหลักทรัพย์(2) บุคคลที่กระทําการร่วมกัน (concert party) กับบุคคลที่ได้มาหรือจําหน่ายหลักทรัพย์(3) บุคคลตามมาตรา 258 ของบุคคลตาม (2)ข้อ ๖ จุดที่ต้องรายงานให้เป็นไปตามหลักเกณฑ์ดังต่อไปนี้(1) การถือหุ้นในจํานวนทุกร้อยละห้าใด ๆ ของจํานวนสิทธิออกเสียงทั้งหมดของกิจการ ในกรณีเป็นการได้มาหรือจําหน่ายหุ้น(2) การถือหลักทรัพย์แปลงสภาพที่มีจํานวนหุ้นรองรับเป็นจํานวนรวมทุกร้อยละห้าใด ๆ ของจํานวนสิทธิออกเสียงทั้งหมดของกิจการ ในกรณีเป็นการได้มาหรือจําหน่ายหลักทรัพย์แปลงสภาพหมวด ๒ กรณีที่ได้รับยกเว้นการรายงานการได้มาหรือจําหน่ายหลักทรัพย์ของกิจการ\_\_\_\_\_\_\_\_\_\_\_\_\_\_\_\_\_\_\_\_ข้อ ๗ การได้มาหรือจําหน่ายหลักทรัพย์ของกิจการใดในลักษณะดังต่อไปนี้ จนถึงหรือข้ามจุดที่ต้องรายงานตามข้อ 6 ให้ได้รับยกเว้นหน้าที่รายงานการได้มาหรือจําหน่ายหลักทรัพย์ของกิจการตามหมวด 1(1) การจําหน่ายหรือการลดการถือหลักทรัพย์แปลงสภาพไม่ว่าด้วยวิธีใด (2) การได้มาเนื่องจากกิจการจ่ายหุ้นปันผล หรือโดยการใช้สิทธิซื้อหุ้นเพิ่มทุนหรือหลักทรัพย์แปลงสภาพตามสัดส่วนจํานวนหุ้นที่ตนมีอยู่ (right offering) (3) การได้มาหรือจําหน่ายหลักทรัพย์ตามธุรกรรมการยืมหรือให้ยืมหลักทรัพย์ที่กระทํากับผู้ได้รับใบอนุญาตประกอบธุรกิลักทรัพย์ประเภทกิจการการยืมและให้ยืมหลักทรัพย์หรือศูนย์รับฝากหลักทรัพย์ และเข้าลักษณะอย่างหนึ่งอย่างใดดังต่อไปนี้ (ก) กรณีเป็นผู้ให้ยืมหลักทรัพย์ ต้องมีข้อกําหนดในสัญญายืมและให้ยืมหลักทรัพย์ที่ให้สิทธิในการเรียกคืนหลักทรัพย์ที่ให้ยืมได้ตลอดอายุของสัญญา (ข) กรณีเป็นผู้ยืมหลักทรัพย์ ต้องส่งมอบหลักทรัพย์ที่ได้จากการยืมภายในห้าวันทําการนับแต่วันที่ยืมหลักทรัพย์นั้น ทั้งนี้ ไม่ว่าจะเป็นการส่งมอบเพื่อการขายชอร์ตหรือการให้ยืมต่อในฐานะผู้ประกอบธุรกิจหลักทรัพย์ประเภทกิจการการยืมและให้ยืมหลักทรัพย์ (ค) กรณีเป็นผู้ยืมหลักทรัพย์ ต้องส่งมอบหลักทรัพย์คืนภายในห้าวันทําการนับแต่วันที่ได้มาซึ่งหลักทรัพย์เพื่อการส่งคืน (4) การวางหลักประกันหรือรับหลักประกันโดยการโอนกรรมสิทธิ์ในหลักทรัพย์ที่เป็นหลักประกันให้แก่ผู้รับหลักประกัน ทั้งนี้ เฉพาะสําหรับธุรกรรมการยืมหรือให้ยืมหลักทรัพย์ที่เป็นไปตามหลักเกณฑ์ที่กําหนดใน (3)(5) การได้มาหรือจําหน่ายหลักทรัพย์ของกิจการโดยผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงไทย ซึ่งเป็นบริษัทที่ตลาดหลักทรัพย์จัดตั้งขึ้นและถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น ทั้งนี้ เฉพาะกรณีที่ผู้ออกใบแสดงสิทธิดังกล่าวได้กําหนดในข้อผูกพันว่าจะไม่ใช้สิทธิออกเสียงลงคะแนนในที่ประชุมผู้ถือหุ้นของกิจการ หรือกําหนดในข้อผูกพันว่าจะใช้สิทธิออกเสียงลงคะแนนในที่ประชุมผู้ถือหุ้นของกิจการโดยผ่านคําแนะนํา ความยินยอม หรือความเห็นชอบของผู้ถือใบแสดงสิทธินั้นการยกเว้นหน้าที่รายงานการได้มาหรือจําหน่ายหลักทรัพย์ของกิจการตามวรรคหนึ่ง (3) และ (4) ไม่รวมถึงการได้มาหรือจําหน่ายหลักทรัพย์เนื่องจากการผิดข้อตกลงตามสัญญายืมและให้ยืมหลักทรัพย์ ทั้งนี้ การพิจารณาหน้าที่รายงานการได้มาหรือจําหน่ายหลักทรัพย์ในกรณีที่มีการผิดข้อตกลงดังกล่าวให้เป็นไปตามที่กําหนดในข้อ 10 (6) การได้มาหรือจําหน่ายหลักทรัพย์ของกิจการอันเนื่องมาจากการปรับโครงสร้างการถือหุ้นของกิจการที่เข้าลักษณะตามข้อ 9(5) แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 โดยอนุโลม หมวด ๓ หลักเกณฑ์การรายงานการได้มาหรือจําหน่ายหลักทรัพย์ของกิจการ\_\_\_\_\_\_\_\_\_\_\_\_\_\_\_\_\_\_\_\_\_ข้อ ๘ ให้บุคคลที่มีหน้าที่ตามข้อ 4 รายงานการได้มาหรือจําหน่ายหลักทรัพย์ของกิจการต่อสํานักงานภายในสามวันทําการนับแต่วันที่ได้มาหรือจําหน่ายหลักทรัพย์นั้น เว้นแต่ในกรณีดังต่อไปนี้(1) กรณีการจําหน่ายหลักทรัพย์เพื่อตอบรับคําเสนอซื้อหลักทรัพย์ตามมาตรา 247 ให้รายงานภายในห้าวันทําการนับแต่วันสิ้นสุดระยะเวลารับซื้อ (2) กรณีการได้มาโดยทางมรดก ให้รายงานภายในสามวันทําการนับแต่วันที่ลงทะเบียนการโอนหลักทรัพย์การรายงานการได้มาหรือจําหน่ายหลักทรัพย์ตามวรรคหนึ่ง ให้กระทําผ่านระบบงานอิเล็กทรอนิกส์ของสํานักงานที่จัดไว้เพื่อการดังกล่าว การรายงานตามวรรคหนึ่งอาจจัดทําเป็นภาษาไทยหรือภาษาอังกฤษในกรณีที่มีการรายงานผลการซื้อหลักทรัพย์เนื่องจากการทําคําเสนอซื้อหลักทรัพย์ที่อยู่ภายใต้บังคับแห่งประกาศที่ออกตามความในมาตรา 247 ให้ถือว่ารายงานผลการซื้อหลักทรัพย์นั้นเป็นรายงานการได้มาตามมาตรา 246 ด้วยแล้ว ข้อ ๙ ในการรายงานการได้มาซึ่งหลักทรัพย์ของกิจการตามข้อ 8 ให้วันที่ได้มาซึ่งหลักทรัพย์ที่ออกใหม่ ได้แก่ วันดังต่อไปนี้ (1) วันที่กิจการจดทะเบียนเปลี่ยนแปลงทุนชําระแล้วกับนายทะเบียนตามกฎหมายว่าด้วยบริษัทมหาชนจํากัดแล้วเสร็จ ในกรณีที่เป็นการได้หุ้น (2) วันที่ผู้ออกหลักทรัพย์ได้มีการออกหลักทรัพย์แปลงสภาพ ในกรณีที่เป็นการได้หลักทรัพย์แปลงสภาพ ข้อ ๑๐ เมื่อมีการผิดข้อตกลงตามสัญญายืมและให้ยืมหลักทรัพย์ ให้ผู้ให้ยืมและผู้ยืมรายงานการได้มาหรือจําหน่ายหลักทรัพย์ของกิจการตามข้อ 8 ตามหลักเกณฑ์ดังต่อไปนี้ (1) กรณีผู้ให้ยืมหลักทรัพย์ ให้รายงานการจําหน่ายหลักทรัพย์ที่ให้ยืม หรือการได้มาซึ่งหลักทรัพย์ที่เป็นหลักประกัน โดยให้ถือว่าวันที่มีการผิดข้อตกลงเป็นวันจําหน่ายหรือได้มาซึ่งหลักทรัพย์นั้น(2) กรณีผู้ยืมหลักทรัพย์ ให้รายงานการจําหน่ายหลักทรัพย์ที่เป็นหลักประกันโดยให้ถือว่าวันที่มีการผิดข้อตกลงเป็นวันจําหน่ายหลักทรัพย์ที่เป็นหลักประกันดังกล่าวข้อ ๑๑ ในการพิจารณาหน้าที่รายงานการได้มาหรือจําหน่ายหลักทรัพย์ของกิจการตามหมวด 1 ให้พิจารณาสิทธิออกเสียงของหุ้นที่จดทะเบียนชําระแล้วในปัจจุบันเป็นฐานในการคํานวณ ในกรณีที่กิจการมีการซื้อหุ้นคืนและยังมิได้จําหน่ายหรือตัดหุ้นที่ซื้อคืนมานั้นออกจากจํานวนหุ้นที่จดทะเบียนชําระแล้ว ให้หักสิทธิออกเสียงของหุ้นที่กิจการซื้อคืนและยังคงค้างอยู่ ณ สิ้นเดือนของเดือนก่อนเดือนที่มีการได้มาหรือจําหน่ายไปในครั้งนั้นออกจากฐานการคํานวณสิทธิออกเสียงทั้งหมดของกิจการ ทั้งนี้ อาจนําข้อมูลจํานวนสิทธิออกเสียงของหุ้นที่กิจการซื้อคืนและยังคงค้างอยู่ ณ สิ้นเดือนดังกล่าวตามที่ปรากฏบนเว็บไซต์ของสํานักงานมาใช้ในการคํานวณก็ได้ข้อ ๑๒ ให้การรายงานการได้มาหรือจําหน่ายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ซึ่งออกและเสนอขายภายใต้ประกาศว่าด้วยการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย เป็นไปตามหลักเกณฑ์ที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ที่ กจ. 31/2546 เรื่อง ข้อกําหนดตามบทบัญญัติว่าด้วยการเข้าถือหลักทรัพย์เพื่อครอบงํากิจการสําหรับผู้ถือใบแสดงสิทธิในผลประโยชน์ที่เกิดจากหลักทรัพย์อ้างอิงไทย ลงวันที่ 27 ตุลาคม พ.ศ. 2546 จนกว่าจะได้มีการเปลี่ยนแปลงเป็นอย่างอื่นข้อ ๑๓ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กจ. 58/2545 เรื่อง หลักเกณฑ์และวิธีการรายงานการได้มาหรือจําหน่ายหลักทรัพย์ของกิจการ ลงวันที่ 27 ธันวาคม พ.ศ. 2545 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม ประกาศ ณ วันที่ 12 กันยายน พ.ศ. 2554 (นายชาลี จันทนยิ่งยง)รองเลขาธิการรักษาการเลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน